Chery

Η **Chery Automobile Company Limited** είναι αυτοκινητοβιομηχανία που εδρεύει στην πόλη Γούχου, στην επαρχία Ανχουέι, Κίνα. Ιδρύθηκε στις 18 Μαρτίου 1997 από την Κινέζικη κυβέρνηση και αρχικά κατασκεύαζε αυτοκίνητα της SEAT, με σχετική άδεια. Συγκεκριμένα, το 1999 έβγαλε στην αγορά το *Fengyun* που ήταν ίδιο το μοντέλο SEAT Toledo πρώτης γενιάς, αλλά με δική της ονομασία. Τα πρώτα χρόνια, πουλήθηκαν 30.000 οχήματα από αυτό το μοντέλο.

## Ιστορικό
μικρογραφία|Chery eQ5
Στις 27 Οκτωβρίου 2001, έχοντας τα πλήρη δικαιώματα, τα πρώτα δέκα οχήματα είχαν παραχωρηθεί σε τοπικές επιχειρήσεις της Συρίας. Επιπλέον, το 2004 ανοίχτηκε περισσότερο στις αγορές της Μεσογείου, με τα οχήματα να πωλούνται στην Αίγυπτο. Το 2005 απέκτησε το πρώτο της εργοστασιακό παράρτημα εκτός Κίνας, στο Καλίνινγκραντ της Ρωσίας.

Το 2006, οι πρώτοι κινητήρες της Chery παραχωρήθηκαν στην Αμερικάνικη αγορά για πρώτη φορά. Το ίδιο έτος έγινε η πρώτη παρουσίαση μοντέλων στη Ρωσία ενώ επεκτάθηκε στις αγορές της Νοτιοανατολικής Ασίας. Τον Αύγουστο, επίσης, ξεκίνησε η συναρμολόγηση των μοντέλων της σε εργοστασιακό παράρτημα της Αιγύπτου ενώ απέκτησε τη σημασία της ως «κατασκευαστής εξαρτημάτων αυτοκινήτου». 

Το 2007 το εκατομμυριοστό μοντέλο της Chery, ένα Chery A3, είχε κατασκευαστεί, αποδεικνύοντας την εξέλιξη της στον χώρο της αυτοκινητοβιομηχανίας. Από εκείνη την εποχή, η επέκταση της σε Ευρώπη και Νότια Αμερική είχε θετικό αποτέλεσμα και το 2010 είχε εισχωρήσει και στις χώρες της Αφρικής.

Το 2007 μαζί με την Israel Corporation άνοιξε η αυτοκινητοβιομηχανία της Qoros υπό την ονομασία *Chery Quantum Automotive Corporation (CQAC)*. Τον Νοέμβριο του 2012 κατόπιν συμφωνίας με τη Land Rover για την προώθηση των προϊόντων της δεύτερης στην Κινέζικη αγορά, σχηματίστηκε η Chery Jaguar Land Rover, έχοντας το 50% της κατοχής της.

## Ασφάλεια
Σαν όνομα η Chery κατά το παρελθόν δεν είχε εισπράξει τα καλύτερα σχόλια στο θέμα της ασφάλειας των μοντέλων της. Ενδεικτικώς, σε ένα από τα αυτά, το Chery Amulet, ένα μοντέλο που είχε τη σχεδιαστική φιλοσοφία του Fengyun (SEAT Toledo) σε πιο εξελιγμένη μορφή, δεν υπήρχε καν ο βασικός εξοπλισμός που είναι οι δυο μπροστινοί αερόσακοι στο ταμπλό, ενώ το αμάξωμα είχε υποστεί μεγάλη συρρίκνωση.

Το 2015, το Chery QQ (IQ) είχε περάσει από αξιολόγηση στο σχετικό πρόγραμμα της Λατινικής Αμερικής και τα αποτελέσματα μόνο θετικά δεν ήταν. Αν και είχε λιγότερη ζημιά από το Amulet και ας είχε μικρότερο αμάξωμα, η έλλειψη των αερόσακων ήταν πάλι καταστροφικό γεγονός. Ο οργανισμός Latin NCAP βαθμολόγησε το μοντέλο με 0 από τα 5 αστέρια, τόσο για τους μπροστινούς, όσο και για τους πίσω επιβάτες.

Παρόλα αυτά, στα νεότερα χρόνια η Chery έδωσε σημασία και στο θέμα της ασφάλειας, με πρώτο χρονολογικά αντιπροσωπευτικό δείγμα το Chery Arrizo 5, το οποίο το 2016 βαθμολογήθηκε από την CNCAP με 5 αστέρια, έχοντας πετύχει υψηλά σκορ στις διαδικασίες μπροστινής και πλευρικής σύγκρουσης.

## Σημερινά μοντέλα
### Chery

#### Sedans

* Chery Arrizo 5/Arrizo 5 Pro/Arrizo EX (2016–σήμερα)
* Chery Arrizo 5 Plus/Arrizo GX (2018–σήμερα)
* Chery Arrizo 8 (2022–σήμερα)


Αρχείο:2017 Chery Arrizo 5.jpg|Chery Arrizo 5
Αρχείο:Chery Arrizo 5 Plus 001.jpg|Chery Arrizo 5 Plus
Αρχείο:Chery Arrizo 8, front 20200923.jpg|Chery Arrizo 8


#### SUVs
* Chery Tiggo 3/Tiggo (2005–σήμερα)
* Chery Tiggo 7 (2016–σήμερα)
* Chery Tiggo 3x (2016–σήμερα)
* Chery Tiggo 5x (2017–σήμερα)
* Chery Tiggo 8 (2018–σήμερα)
* Chery Tiggo 9 (2023–σήμερα)
* Chery Omoda 5 (2022–σήμερα)
* Chery Explore 06 (2023–σήμερα)


Αρχείο:Chery Tiggo 3 facelift 001.jpg|Chery Tiggo 3
Αρχείο:Chery Tiggo 7 II 010.jpg|Chery Tiggo 7
Αρχείο:Chery Tiggo 3X 01 China 2017-03-19.jpg|Chery Tiggo 3x
Αρχείο:Chery Tiggo 5x facelift 001.jpg|Chery Tiggo 5x
Αρχείο:Chery Tiggo 8 009.jpg|Chery Tiggo 8
Αρχείο:Chery Tiggo 9 001.jpg|Chery Tiggo 9
Αρχείο:Chery TJ-1 C-DM front view.png|Chery Explorer 06
Αρχείο:2022 Chery Omoda 5.jpg|Chery Omoda 5


## Πρώην προϊόντα

## Παραπομπές


## Εξωτερικοί σύνδεσμοι

* 

Κατηγορία:Αυτοκινητοβιομηχανίες της Κίνας